SBI COCACOLA Digital Aggrement
ఎస్‌బిఐ–కోకోకోలా ‘డిజిటల్‌ ఒప్పందం
ముంబై, జనవరి 3: డిజిటల్‌ చెల్లింపుల వ్యవస్థను అనుసంధానం చేసుకునేందుకువీలుగా కోకోకోలా ఇండి యా, భారతీయ స్టేట్‌బ్యాంకులు అవగాహనకు వచ్చాయి. దీనివల్ల దేశంలోని 2.6 మిలియన్లకుపైగా ఉనన కోకోకోలా రిటైలర్లు 5వేల మందికిపైగా ఉన్న పంపిణీ దారులు వ్యాపార లావాదేవీలన్నీ డిజిటల్‌ చెల్లింపులవైపునకు మళ్లుతాయి. ఎస్‌బిఐ ఛైర్‌పర్సన్‌ అరుంధతి భట్టాచార్య, హిందూస్థాన్‌ కోకోకోలా సిఇఒ రీజినల్‌ డైసరెక్టర్‌ టి.కృష్ణకుమార్‌లు ఈ ఒప్పందంపై సంతకాలుచేశారు. ఎస్‌బిఐ డిజిటల్‌ పేమెంట్‌ ఆప్షన్‌లు బడ్డీపి2పి, బడ్డీ మర్చంట్‌ యాప్‌, ఎస్‌బిఐ పే వంటి డిజిటల్‌ చెల్లింపుల ఆప్షన్‌లపై ఆన్‌బోర్గింగ్‌ చేయడంజరుగుతుంది.
సజావుగా లావా దేవీలప్రక్రియకుమద్దతు ఇవ్వడంకోసం ఎస్‌బిఐ అధీకృత శిక్షకులతోపాటు కోకోకోలా ఇండియా కొత్త డిజిటల్‌ బిజినెస్‌ లావాదేవీల పరిష్కారాలను అం దించేందుకు నిర్ణయించింది. ప్రధాని మోడీజీ డిజిటల్‌ ఇండియాకు మద్దతుగా ఈ ఒప్పందం జరి గిందని ఎస్‌బిఐ ఛైర్‌పర్సన్‌ వెల్లడించారు. కోకోకోలా సిఇఒ కృష్ణకుమార్‌ మాట్లాడుతూ డిజిటల్‌ ఇండియా విజన్‌ను ఆర్థిక వ్యవస్థను డిజిటల్‌పరంగా మరింత బలోపేతంచేయాలన్న లక్ష్యంతో ఎస్‌బిఐ తో ఈ ఒప్పందం చేసుకున్నట్లు వివరించారు. దేశ అవ్యవస్థీకృత రిటైల్‌రంగం డిజిటల్‌పేమెంట్‌ వ్యవస్థను స్వీకరించడం ఎంతో కీలకమని కోకోకోలా ఇండియా ప్రతినిధి వెంకటేష్‌ కెవి పేర్కొన్నారు.